《题魏醇父菊庄》
宋代·游九功

东篱采采人归来，长歌三嗔书生老。
子方青春志紫霄，种菊幽生计何早。
一枝可爱况千业，想应苦吟被花恼。
西风浩然天池秋，白露霏空下百草。
此时此花抱幽贞，宁卫世间颜色好。
日斜寒照萼明韡，霜经净彻香远到。
淡焉见谓山泽癯，渊乎我爱其似道。
荒畦野迳尤惬性，何似移根伴枯槁。
虽知晚节亦何用，为制颓龄聊自保。

作者简介：建宁建阳人，字勉之，一字禹成，号受斋先生。游九言弟。以荫补官。累除兵部郎官，出知泉州。理宗端平初，召为司农少卿，论沿边夫役之弊。兼枢密副都承旨，知庆元府，以循吏称。入权刑部侍郎，奉祠。清慎廉恪，与九言自为师友。卒年八十一。谥文清，或作庄简。